Գլխավոր արյունաբանը նպատակ ունի ոչ միայն առողջացման տոկոսը բարձրացնել, այլ նաև ներդնել նոր ծրագրեր: Ունի իր թիմը, ում հետ աշխատել է երկար տարիներ, և երախտապարտ է նրանց: Դանիելյանը մոտ մեկ ամիս է, ինչ արտերկրից վերադարձել է Հայաստան: Պիտի դեռ մանրամասն ծանոթանա ամեն ինչին, Յոլյանի անվան արյունաբանական կենտրոնում չի աշխատել ավելի քան 10 տարի: Անդրադառնալով՝ մամուլում շրջանառվող լուրերին, թե Արյունաբանական կենտրոնի մանկական բաժանմունքի ղեկավարի պաշտոնից նախկինում հեռացել է տնօրեն Սմբատ Դաղբաշյանի հետ ունեցած անհամաձայնությունների պատճառով՝ նշեց, որ դրանք լուրջ խոսակցություններ չեն: Աշխատանքային խնդիրներ յուրաքանչյուրի հետ էլ կարող են լինել: Այդ կենտրոնից դուրս գալու պատճառը նա չցանկացավ նշել: